"Saitualah NITI AAYOG hnuaia Aspirational Block Programme(ABP)""Sampoornata Abhiyan"" hawn dan tur ngaihtuahin Aspirational Block Steering Committee te ṭhu khawm","1021/2024-2025 Dated Saitual the 1st July 2024: Vawiin khan NITI Aayog hnuaia Aspirational Block Programme (ABP), ""Sampoornata Aabhyian"" hawn dan tur ngaihtuahin Ngopa Block chhunga Officials te chu Deputy Commisioner, Dr Lalngura Tlau hovin DC Conference Room,Saitual DC Office-ah an ṭhu khawm. He hunah hian Chairman, Dr Lalngura Tlau chuan Ngopa Aspirational Block huam chhungah khaw 13 a awm thu leh Key Performace Indicator(KPI) 39 atanga 6 te chu thlan chhuah sa a nih thu a sawi a, Sampoornata Aabhyian programme pawh mipuiten za ah za chhawr tangkai se a duhthu leh mipui ah pawh a tam thei ang puangzar tura hmalak a ṭul thu a sawi. Pu Malsawmkima Ralte, Aspirational Block Programme Fellow chuan hemi chungchanga key performace Indicator (KPI) awm dan hrang hrang June thla baseline report; Health (Antenatal Care, Diabetes, Hypertension etc), Nutrition, Agriculture, SHG(Revolving fund etc.) te pe in hmasawn ṭulnate thlirho a ni a, Chairman chuan key Performance Indicator (KIP) hrang hranga 1st july - 30th Sept chhunga 100% target tlin thei tur leh ṭan la thar turin kalkhawmte a chah a, line department harsatnate leh hmasawnna tur hrang hrangte pawh sawiho nghal a ni. Meeting a kalkhawmte pawhin an hratsatna te sawiin network lam leh medical lama hmanrua hrang hrang indaihlohna avanga target hlen theilo an nih thu te sawiin chung harsatna an neihte chu chinfel dan kawng dap hram hram turin a chah a,a remchan anga inpuih bawm zel a inhuam thu a sawi bawk. He programme hi july ni 1 atanga september ni 30 thleng awh tur niin hawnna hun hman dan turte pawh sawi ho nghal a ni a, programme hmasa zawk hi saitual ah Dt 9th July 2024 11:00AM ah hman tura rel niin a ṭum hnihna chu Ngopaah hman tura rel a ni. Meeting ah hian Project Director,DRDO, SDEO Ngopa, Block Level Officials leh Line Department hrang hrang aiawhte an tel a ni. Attachment Loading attachment...",Dated: 1 st Jul 24 3:35 PM,https://dipr.mizoram.gov.in/post/saitualah-niti-aayog-hnuaia-aspirational-block-programmeabpsampoornata-abhiyan-hawn-dan-tur-ngaihtuahin-aspirational-block-steering-committee-te-hu-khawm